google/wiki40b huggingface dataset:
अहमद अली बरक़ी आज़मी

बचपन और शिक्षा

बचपन में आरंभिक शिक्षा आज़मगढ के प्रसिद्ध विद्यालय शिबली नेशनल कालेज़ में हासिल की । 1977 में दिल्ली आये। जवाहरलाल नेहरू विश्वविद्यालय से 1996 में फ़ारसी भाषा में पीएचडी की डिग्री भी हासिल की।

आल इन्डिया रेडियो में नौकरी

1984 आल इंडिया रेडियो दिल्ली में काम करने लगे। आल इन्डिया रेडियो में फ़ारसी विभाग से जुड गये। फ़ारसी - उर्दू अनवादक के तौर पर काम भी किया। उर्दू और फ़ारसी भाषाओं में प्रवीण होने का इन्हें काफ़ी फ़ायदा भी हुआ। रेडियो अनाउन्सर कॆ  तौर प्रसिद्ध हैऺ और 31 दिसंबर 2014 को इस पद से सेवानिवृत्त हुए।

साहित्यिक यात्रा

अहमद अली बर्क़ी आज़मी बहुभाषी कवि हैं। इन्हों ने उर्दू, हिन्दी अथवा फ़ारसी में कवितायें लिखी। उर्दू कविता जगत में इनको बर्क़ी आज़मी उपनाम से भी जाना जाता है। इन के लिखे लेख भारत के अनेक पत्रिकाओं में प्रकाशित हो चुके हैं। विशेष कर दुनिया भर के उर्दू वार्ता पत्रिकायें और इन्टर्नेट से इनका रिश्ता बहुत निराला है। सोशल मीडिया पर उर्दू शायर के रूप में भी आपकी पहचान है।

बर्क़ी आज़मी की कवितायें

बर्क़ी आज़मी की कविताओं का संकलन "रूह-ए-सुखन" के नाम से प्रकाशित हुआ है, जिसके लिये उन्हें दिल्ली उर्दू अकादमी की ओर से अवार्ड मिला।
वारांगचरित

वरांगचरित संस्कृत का काव्यग्रन्थ है। इसके रचयिता जटासिंहनन्दि को माना जाता है जिनका काल ७वीं से ९वीं शती के बीच है। यह जैन धर्म से सम्बन्धित ग्रन्थ है जिसमें ३१ अध्याय हैं।
होर्डिवाइरस

होर्डिवाइरस एक पादप विषाणु है।
१७७९ ईसा पूर्व

१७७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वाइट स्टार लाइन

व्हाइट स्टार लाइन या समुद्रीय स्टीम नेविगेशन कंपनी एक प्रमुख ब्रिटिश शिपिंग कंपनी थी।
रासायनिक हथियार निषेध संगठन

संगठनात्मक संरचना

संगठन की मूल संगठनात्मक संरचना और गतिविधियाँ केमिकल वेपन्स कन्वेंशन में वर्णित किये गये हैं (जिसके सभी सदस्य ओपीसीडब्लू में हैं)। इसकी मुख्य निकाय लगभग प्रतिवर्ष होने वाले सम्मेलन (कोन्फ्रेंस ऑफ़ स्टेटस पार्टीज) हैं जिसमें सभी सदस्य राष्ट्र भाग ले सकते हैं और समान मताधिकार रखते हैं। आम तौर पर सम्मेलन में सभी देशों का प्रतिनिधित्व संगठन का एक स्थायी प्रतिनिधि द्वारा किया जाता है, जो अधिकांसतः (नीदरलैण्ड के लिए) एक राजदूत भी होता है। सम्मेलन में, संगठन (प्रतिकारी माप लेना) और पारम्परिक (सदस्यों के लिए दिश-निर्देशों का अनुमोदन) से जुड़े सभी विषयों पर निर्णय लिया जाता है।
१९९८ अमरीकी ओपन टेनिस प्रतियोगिता

पुरुष एकल

पैट्रिक रैफ्टर ने  मार्क फिलिपोसिस को 63 36 62 60 से हराया।

पुरुष युगल

सैंडन स्टोहली /  सीरिल सुक ने  मार्क नोल्स /  डेनियल नैस्टर को 46 76 62 से हराया।

महिला एकल

लिंडसे डेवनपोर्ट ने  मार्टिना हिंगिस को 63 75 से हराया।
बौद्धिक अशक्‍तता

बौद्धिक अशक्‍तता (Intellectual disability) एक सामान्यीकृत मानसिक रोग है जिसमें व्यक्ति की संज्ञात्मक शक्ति (cognitive functioning) काफी हद तक न्यून होती है और दो या अधिक समायोजनात्मक व्यवहारों (adaptive behaviors) में कमी देखी जाती है। इसे पहले मानसिक मन्दता (Mental retardation) कहते थे।
मानसिक मंदता विकास संबंधित एक मानसिक अवस्था है, जो की 02% तक लोगों में पाई जाती है। मानसिक मंदता किसी भी वर्ग, धर्म, जाति, या लिंग के व्यक्ति को हो सकती है। सामान्यतः इसके लक्षण बाल्यावस्था या 18 साल के पहले ही नजर आने लगते हैं।

अन्य

मानसिक मंदता से ग्रसित बच्चों तथा उनके माता-पिता के लिए भारत सरकार ने कई कानून व संस्थाएं बनाई है, जिनके अंतर्गत बच्चे को जिले के सदर अस्पताल से इस अवस्था का प्रमाण पत्र मिलता है। इस प्रमाण पत्र को दिखाने पर रेल यात्रा में रियायत, प्रोत्साहन राशि, सरकारी नौकरियों में विषेश प्रावधान, अभिभावकों को आयकर में छूट जैसी कई सुविधाएँ प्राप्त करने का अधिकार मिलता है। राष्ट्रीय न्यास द्वारा इन बच्चों के लिए कई कल्याणकारी योजनायें चलाई जा रही हैं। मानसिक मंदता वाले बच्चों के प्रषिक्षण के लिए बहुत सी सरकारी तथा निजी संस्थाएं भी चलायी जाती हैं। सरकार के द्वारा इन बच्चों के लिए अंतर्राश्ट्रीय स्तर पर विषेश खेलों का आयोजन भी किया जाता है।
दमार प्रान्त

विवरण

यह प्रान्त यमन के केन्द्रीय पठार पर स्थित है और जगह-जगह पर पहाड़ व वादियाँ हैं, हालांकि उत्तर भाग में एक मैदानी इलाक़ा है। यहाँ मनाव-निवास के ६००० साल पुराने अवशेष मिले हैं और लगभग १००० ईसापूर्व के आसपास यह दक्षिण अरबी सभ्यता का हिस्सा बना। जब इस्लाम आया तो यहाँ के क़बीलों ने उसे जल्दी ही अपना लिया। बाद में उस्मानी साम्राज्य आने पर उन्होंने उसके विरूद्ध विद्रोह किये और अंत में क़ासिमी परिवार के नेतृत्व में उन्हें खदेड़ दिया। १९वीं सदी में यहाँ फिर कुछ काल के लिए उस्मानी क़ब्ज़ा रहा। प्रान्त के कुछ भागों में कृषि चलती है, जिसमें अनाज, सब्ज़ियों व फलों का उत्पादन होता है।
सन्दर्भ समतल

खगोलीय यांत्रिकी में सन्दर्भ समतल (plane of reference) कक्षीय राशियाँ परिभाषित करने के लिए प्रयोग करा गया समतल है। सन्दर्भ समतल के हिसाब से मापे जाने वाली दो कक्षीय राशियाँ (orbital elements) कक्षीय झुकाव (inclination) और आरोही ताख का अक्षांश (longitude of the ascending node) हैं।
केंद्रीय उत्पाद एवं सीमा शुल्क बोर्ड

केंद्रीय उत्पाद एवं सीमा शुल्क बोर्ड (सीबीईसी) भारत सरकार के वित्त मंत्रालय के अधीन राजस्व विभाग का एक हिस्सा है। यह लेवी और केंद्रीय उत्पाद शुल्क व सीमा शुल्क की वसूली से संबंधित नीतियां तैयार करता है। साथ ही सीबीईसी के अधिकार क्षेत्र में आने वाले प्रशासन से संबंधित तस्करी की रोकथाम और सीमा शुल्क, केंद्रीय उत्पाद शुल्क और नारकोटिक्स से संबंधित मामले देखता है। बोर्ड कस्टम हाऊसेज, केंद्रीय उत्पाद शुल्क आयुक्तालय और केंद्रीय राजस्व नियंत्रण प्रयोगशाला सहित अपने अधीनस्थ संगठनों का प्रशासनिक प्राधिकरण है।
अध्यक्ष, जो कि भारत सरकार के पदेन विशेष सचिव होते हैं, सीबीईसी का प्रमुख होता है। इसके अलावा, सीबीईसी में पांच सदस्य होते हैं, जो भारत सरकार के पदेन अपर सचिव होते हैं। सीबीईसी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सेवा, से की जाती है। ये सदस्य केंद्रीय उत्पाद एवं सीमा शुल्क विभाग के शीर्ष प्रबंधन का गठन करते हैं। सीबीईसी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।
अपर्णा दत्ता गुप्ता

अपर्णा दत्ता गुप्ता एक वैज्ञानिक है। वह हैदराबाद विश्वविद्यालय मे पशुविज्ञान विभाग में पढ़ाती हैं। उन्होंने कीटाणुओं के शारिरिक विज्ञान के क्षेत्र में अनुसंधान किया है। यह अध्ययन कीटों को ध्यान में रखते हुए, उनके नियंत्रण पर महत्वपूर्ण प्रभाव डालता हैं। 
अपर्णा ने पी एच डी  बनारस हिंदू विश्वविद्यालय से किया। वह आई एन एस ए, एन एस आई, और आई ए एस सी की एक फ़ेलो हैं।
सीताकांत महापात्र

सीताकांत महापात्र (जन्म : १७ सितम्बर १९३७) उड़िया साहित्यकार हैं। इन्हें 1993 में ज्ञानपीठ पुरस्कार से सम्मानित किया गया था। उन्हें सन २००३ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया था।
सीताकान्त की कविता का काव्य संसार यथार्थ और अनुभूति के सोलेन सम्मिश्रम से निर्मित हुआ है। उनकी कविताओं का सांस्कृतिक धरातल उनके अनुभव की उपज है। अतीत के जिस झरोखे से वे गांव की पगडंडी, तालाब, नदी, घर मन्दिर, सूर्योदय, ढलती शाम व मानवीय संबंधों इत्यादि का अवलोकन करते हुए सहजता से अपनी कविता में अभिव्यक्ति करते हैं, वह अनायास ही पाठकों को अपने में बांध लेती हैं।
लंदन जूलॉजिकल गार्डन्स

लंदन जूलोंजिकल गार्डन दुनिया का सबसे पुराना साइंटिफिक जू है, जिसे वर्ष १८२८ में २७ अप्रैल को लंदन में खोला गया था। लंदन में यह रीजेन्ट्स पार्क के उत्तरी छोर पर वेस्टमिंस्टर सिटी व केमडन के बीच स्थित है। शुरुआत में इसे सिर्फ जूलोंजिकल सोसाइटी ऑफ़ लंदन के सदस्यों के लिए ही खोला गया था। इस सोसाइटी की स्थापना वर्ष १९२६ में स्टेमफोर्ड रैफल्स ने कुछ विज्ञानियों के साथ मिलकर की थी, जिनका मकसद तुलनात्मक रूप से आजाद माहौल में जीव- जन्तुओ पर शोध करना था। वर्ष १८४७ में इस जूलोंजिकल गार्डन को जनता के लिए पहली बार खोला गया। बहरहाल, यह पहला साइंटिफिक जू तो है ही, इसके अलावा इस जू में पहला रेप्टाइल हाउस (१८४९), पहला पब्लिक एक्वेरियम (१८५३), पहला इंसेक्ट हाउस (१८८१) व पहला चिल्ड्रन जू (१९३८) भी स्थापित किया गया। ३६ एकड़ इलाके में फैले इस जूलोंजिकल गार्डन में बीस साल पहले तक तकरीबन ७००० जानवर थे, लेकिन आज यहाँ साढ़े सात सौ से ज्यादा प्रजातियों के तकरीबन सत्रह हजार जीव- जन्तुओ का बसेरा है। यहाँ १३० से ज्यादा प्रजातियों से जुडी प्रजनन परियोजनाए भी चल रही है।
स्वाथि थिरूनल राम वर्मा

कर्णाटक संगीत के महान संगीतकार थे।
आल्टिप्लानो

आल्टीप्लानो (Altiplano = ऊँचा मैदान) पश्चिमी-मध्य दक्षिण अमेरिका में स्थित एक पठार है। यह वह स्थान है जहाँ एण्डीज सबसे चौडा है। तिब्बत के बाद यह विश्व का सबसे बड़ा पठार है।
छोंकर

छोंकर या "छौंकर" एक जाट गोत्र है।
सिंग्रियवान-१ गाँव, दनियावान (पटना)

यातायात

== आदर्श स्थल ==ंळ्ळ्॰;ङ़्फ्; ं;ऴ्
रमणिका गुप्ता

परिचय

उनका जन्म २२ अप्रैल १९३० को पंजाब के सुनाम नामक स्थान पर तथा निधन २६ मार्च २०१९ को नई दिल्ली में हुआ। मृत्यु से पूर्व वे झारखंड में मांडू के विधायक पद पर कार्यरत थीं।
खि

खि देवनागरी व्यंजन के ख वर्ण का एक अक्षर है।
उड़ान प्रतिबंधित क्षेत्र

उड़ान प्रतिबंधित क्षेत्र ('नो फ्लाइ ज़ोन' या 'नो फ्लाइट ज़ोन'/NFZ) उस क्षेत्र को कहते हैं जहाँ पर विमान को उड़ान भरने की अनुमति नहीं होती। ऐसे क्षेत्र आमतौर पर सेना, प्रशासन या सरकार द्वारा घोषित किये जाते हैं। इन हिस्सों में नियम विरुद्ध विमान उड़ाने पर प्रायः उसे मार गिरा दिया जाता है।
नंद दास

वल्लभ संप्रदाय (पुष्टिमार्ग) के आठ कवियों (अष्टछाप कवि) में एक। जिन्होंने भगवान श्री कृष्ण की विभिन्न लीलाओं का अपने पदों में वर्णन किया।
विश्व आत्महत्या निरोध दिवस

प्रति वर्ष 10 सितंबर]] को मनाया जाने वाला यह दिवस विश्व में आत्महत्या की बढ़ती प्रवृत्ति पर रोकथाम लगाने एवं इस समस्या के प्रति लोगों में जागरुकरता लाने के उद्देस्य से शुरु किया गया था। विश्व आत्महत्या निरोध दिवस के अवसर पर चीनी व्याधि नियंत्रण और निरोध केंद्र के २०११ में जारी आंकड़ों के अनुसार दुनिया में अपनी तेजी से बढ़ती अर्थव्यवस्था के लिए पहचाने जाने वाले चीन में हर साल करीब 20 लाख लोग आत्महत्या करते हैं। 
एक शोध के अनुसार चीन में आत्महत्या के मामलों में पिछले पांच दशकों में करीब 60 प्रतिशत तक की वृद्धि हुई है। इसमें लगभग 75 प्रतिशत आत्महत्याएं ग्रामीण
क्षेत्रों में होती है। इन क्षेत्रों में महिलाओं में मौत की संख्या करीब 25 प्रतिशत ज्यादा है। 
विक
अब्दुल रहमान सागरी (बाल साहित्यकार)

अब्दुल रहमान सागरी का जन्म १९११ ई० को गढ़ा कोटा, सागर, म०प्र० में तथा निधन १९४५ ई० को हुआ। ये बाल साहित्य के प्रसिद्ध कवि हें।आपकी प्रमुख बाल साहित्य कृतियाँ हैं- मोतियों की माला।
नेहरुआ कला

नेहरुआ कला

नेहरुआ कला' यह भारत देश के बिहार राज्य का गोपालगंज में पंचदेवरी प्रखण्ड में वसा एक गांव है! इस गांव में हिन्दु, मुस्लिम धर्म के लोग रहते है! यहां लगबभग २५० घर हैं, यहां भगवान शिव का एक विशाल सुन्दर मंदिर है, जो गांव के मध्य में स्थित है, तथा इसके पास में ही मां दुर्गे का एक मंदिर भि है, तथा गांव के उतर
दिल्ली मण्डल

इतिहास

१८३२ तक दिल्ली मण्डल रेजीडेंसी द्वारा नियंत्रित किया जा रहा था। उसी वर्ष के पांचवे विनियमन ने दिल्ली रेजिडेंट के कार्यालय को भंग कर दिया और दिल्ली इलाहाबाद सद्र बोर्ड के अधिकार क्षेत्र शामिल हो गयी।
१८५७ के प्रथम भारतीय स्वतंत्रता संग्राम के बाद दिल्ली मण्डल को उत्तर-पश्चिमी प्रान्त से पंजाब में स्थानांतरित कर दिया गया। १८५८ में इस क्षेत्र का पुनर्गठन कर इसे दिल्ली और हिसार मण्डलों में विभाजित कर दिया गया।
मलेशिया एयरलाइंस उड़ान 17

घटना

विमान एम्स्टर्डम हवाई अड्डे से 10:14 (ससस) बजे निकला और उसे उसी दिन 11 घंटे और 45 मिनट (22:00 ससस) बाद कुआलालंपुर अंतर्राष्ट्रीय हवाई अड्डे पहुँचना था। विमान रूसी सीमा के करीब पूर्वी यूक्रेन के ग्राबोवो गाँव के पास दुर्घटनाग्रस्त हो गया और सतह पर गिर गया। माना जा रहा है कि इस विमान को किसी मिसाइल द्वारा उड़ाया गया हालांकि अभी औपचारिक जाँच होना बाकी है।
यह दुर्घटना पूर्वी यूक्रेन में घटी जहाँ यूक्रेन क्रांति के बाद से रूसी समर्थकों का कब्ज़ा है और रूसी लोग बहुसंख्यक में हैं। यूक्रेन और अमेरिका सहित ज़्यादातर पश्चिम देश रूसी समर्थकों पर ही इस घटना को अंजाम देने आरोप लगा रहे हैं, जो उनके अनुसार रूस समर्थित हैं। रूस जाँच से पहले आरोप-प्रत्यारोप लगाने से मना कर रहा है। रूस का कहना है कि हो सकता है यूक्रेन की सेना ने इस विमान को गिराया हो।
बिकाश रंजन भट्टाचार्य

बिकाश रंजन भट्टाचार्य भारत के पश्चिम बंगाल प्रांत की राजधानी कोलकाता के वर्तमान मेयर हैं।
डेथ स्टार

डेथ स्टार (अंग्रेज़ी: Death Star) एक काल्पनिक चांद के आकार का अंतरिक्ष स्टेशन और विध्वंसकारी हथियार है जो स्टार वॉर्स कि फ़िल्मों में पाया जाता है। यह एक पुरे ग्रह को नष्ट करने कि क्षमता रखता है।
वर्धा

भूगोल

हिंगणघाट तथा पुलगाँव में सूती वस्त्र की मिलें हैं। यह मराठी भाषाभाषी जिला है। वर्धा नगर नागपुर से 50 मील दूर दक्षिण-पश्चिम में स्थित यह नगर राष्ट्रपिता महात्मा गांधी के आश्रम के कारण प्रसिद्ध है। यह नगर वर्धा जिले का मुख्यालय है। वर्धा नदी  मध्य प्रदेश राज्य के मध्य सतपुड़ा पर्वतश्रेणी से नागपुर नगर से 70 मील उत्तर-पश्चिम से निकलती है। मुख्यत: दक्षिण-पूर्व दिशा में यह महाराष्ट्र राज्य से होकर महाराष्ट्र-आंध्र प्रदेश सीमा पर, चाँदा जिले (महाराष्ट्र राज्य) के सिवनी स्थान पर, वेनगंगा नदी से मिलती है। इन दोनों के संगम के बाद नदी का नाम प्राणहिता हो जाता है, जो गोदावरी नदी की सहायक नदी है। वर्धा नदी की मुख्य सहायक नदी पेनगंगा है। यह नदी एक कपास उत्पादक क्षेत्र के मध्य से बहती है। वर्धा नदी की कुल लंबाई 290 मील है।
इस प्यार को क्या नाम दूं?

कहानी

यह कहानी अर्णव और खुशी की एक प्रेम कहानी है, जिसमें खुशी लखनऊ में रहने वाली एक लड़की है जो प्यार, रिश्ते, और विश्वास की शक्ति में विश्वास रखती है। अर्णव एक व्यवसायी रहता है। वह एक दूसरे से को बिलकुल पसंद नहीं करते रहते हैं, लेकिन बाद में उन दोनों को मजबूरी में शादी करनी पड़ती है। बाद में जब उन लोगों को लगता है कि वह दोनों एक दूसरे से प्यार करते हैं तब भी वह इस बात को स्वीकार नहीं करते और अंत में जाकर वह इस बात को मान लेते हैं।
बाबुलनाथ

बाबुलनाथ मुम्बई, भारत में स्थित प्राचीन शिव मंदिर है। यह गिरगांव चौपाटी के निकट एक छोटी पहाड़ी पर बना हुआ है। यह नगर के सबसे प्राचीन मंदिरों में से एक है। मंदिर में प्रमुख देवता के रूप में शिव, बबुल (अपभृंश रूप: बाबुल) के पेड़ के देवता के रूप में हैं। मंदिर में महाशिवरात्रि के अवसर पर प्रतिवर्ष लाखों भक्त दर्शन करने आते हैं।
ई कृष्णा ऐय्यर

श्री ई कृष्णा ऐय्यर (९ अगस्त १८९७ - १९६८) एक भारतीय वकील, स्वतंत्रता सेनानी, शास्त्रीय कलाकार एवं कार्यकर्ता थे। इनको दक्षिण भारत में भरतनाट्यम को लोकप्रिय बनाने का श्रेय दिया जाता हैं क्योंकि भरतनाट्यम एक ऐसी कला थी जो भारत में मरने की स्थिति में आ गयी थी।

प्रारंभिक जीवन

श्री ई कृष्णा ऐय्यर का जन्म एक तमिल ब्राह्मण परिवार में कल्लिदैकुरिछी, मद्रास प्रेसीडेंसी में हुआ था। उन्होंने अपनी स्कूल की शिक्षा अम्बसमुद्रम हाई स्कूल से गृहण की थी। वे मद्रास क्रिश्चियन कॉलेज से स्नातक हुए थे। उसके पश्चात उन्होंने मद्रास लॉ कॉलेज में कानून की पढाई की तथा सन १९४३ तक कानून का अभ्यास मद्रास उच्च न्यायालय में किया। उनकी १४ वर्ष की उम्र में पार्वती अम्मा से शादी हो गयी थी और उनके ३ बच्चे भी हुए।
श्री ई कृष्णा ऐय्यर ने भारतीय स्वतंत्रता आंदोलन में भाग लिया तथा सन १९३० में भारतीय राष्ट्रीय कांग्रेस के मुख्य सदस्य भी रहे थे। उन्होंने सुब्रमण्य भारती जी के गानों को लोगों तक पहुंचाने का बहुत परिश्रम किया था।

भरतनाट्यम में योगदान

श्री ई कृष्णा ऐय्यर का भरतनाट्यम पुनः प्रवर्तन आंदोलन में भागीदारी तब बढ़ने लगा जब वे सुगुना विलासा सभा नामक थियेट्रिकल कंपनी में शामिल हुए और सदिर सीखा। सदिर एक एसा नृत्य है जो पहले देवदासिया किया करती थी। जब सदिर मरने की स्तिथी में था, उस समय भारत के कई सुधारक बडी साहस के साथ आगे आए और कलाओं को पुनर्जीवित करने की कोशिश की। कृष्णा जी ने इस सुंदर कला को बचाने का बहुत प्रयत्न किया। वे इस कला की महानता को समझे थे तथा इस कला से जुडे सामाजिक कलंक को हटाने की कोशिश भी की। उनके निरंतर लेख, भाषण तथा प्रस्तुतियों के कारण सन १९४७ तक इस नृत्य के अस्तित्व को बचाए रखा। उनके विशेश लेखन कला से उन्होनें सार्वजनिक जनता को इस दिव्य नृत्य का सौंदर्य मूल्य समझने के लिए प्रेरित किया। उस वर्ष के पश्चात अनेक लोगो ने इस आंदोलन में भाग लिया तथा इस भावी पीढ़ी के लिए भरतनाट्यम को एक नया रूप दिया। उनके बिना हम सदिर या भरतनाट्यम को वर्तमान में कभी ना पहचान पाते।
श्री कृष्णा ऐय्यर ने मद्रास संगीत अकादमी (तमिल इयल इसाई नाटका मंद्रम) की स्थपना की तथा श्रीमती रुकमिनी देवी अरुन्डले के साथ मिलकर भरतनाट्यम को बचाया और उसे एक नया रूप देने की कोशिश भी की थी। ऐय्यर जी ने कर्नाटक संगीत का भी संरक्षण किया था। वे एक कला समीक्षक के रूप में इंडियन एक्सप्रेस, दिनामनी और कल्कि में लिखते थे।

उपलब्धियाँ

श्री ई कृष्णा ऐय्यर को भारत सरकार द्वारा १९६६ में पद्मश्री पुरस्कार मिला था। इसके अलावा इन्हें भारतीय फाइन आर्ट्स सोसायटी, चेन्नई द्वारा सन १९५७ में संगीता कलासिखमनी पुरस्कार से भी सम्मानित किया गया था।
एसपरजिलस

एसपरजिलस एक हानिकारक कवक है जो मनुष्य में एसपरजिलोसिस रोग पैदा करता है। इसके अलावा यह कवक चमड़े के सामान, पेन्ट आदि को भी नष्ट करता है। यह शीशे के समान तथा प्रकाशीय उपकरण को भी हानि पहुँचाता है।
इसकी नाइजर जाति से मानव को छाले हो जाते हैं इसकी खोज १७२९ में इटली में हुई। इसकी लगभग २०० प्रजातियाँ है
विद्यावती (सिंहासन बत्तीसी)

विद्यावती नामक सत्रहवीं पुतली ने जो कथा कही वह इस प्रकार है- महाराजा विक्रमादित्य की प्रजा को कोई कमी नहीं थीं। सभी लोग संतुष्ट तथा प्रसन्न रहते थे। कभी कोई समस्या लेकर यदि कोई दरबार आता था उसकी समस्या को तत्काल हल कर दिया जाता था। प्रजा को किसी प्रकार का कष्ट देने वाले अधिकारी को दण्डित किया जाता था। इसलिए कहीं से भी किसी तरह की शिकायत नहीं सुनने को मिलती थी। राजा खुद भी वेश बदलकर समय-समय पर राज्य की स्थिति के बारे में जानने को निकलते थे। ऐसे ही एक रात जब वे वेश बदलकर अपने राज्य का भ्रमण कर रहे थे तो उन्हें एक झोंपड़े से एक बातचीत का अंश सुनाई पड़ा। कोई औरत अपने पति को राजा से साफ़-साफ़ कुछ बताने को कह रही थी और उसका पति उसे कह रहा था कि अपने स्वार्थ के लिए अपने महान राजा के प्राण वह संकट में नहीं डाल सकता है।
विक्रम समझ गए कि उनकी समस्या से उनका कुछ सम्बन्ध है। उनसे रहा नहीं गाया। अपनी प्रजा की हर समस्या को हल करना वे अपना कर्त्तव्य समझते थे। उन्होंने द्वार खटखटाया, तो एक ब्राह्मण दम्पत्ति ने दरवाजा खोला। विक्रम ने अपना परिचय देकर उनसे उनकी समस्या के बारे में पूछा तो वे थर-थर काँपने लगे। जब उन्होंने निर्भय होकर उन्हें सब कुछ स्पष्ट बताने को कहा तो ब्राह्मण ने उन्हें सारी बात बता दी। ब्राह्मण दम्पत्ति विवाह के बारह साल बाद भी निस्संतान थे।
इन बारह सालों में संतान के लिए उन्होंने काफ़ी यत्न किए। व्रत-उपवास, धर्म-कर्म, पूजा-पाठ हर तरह की चेष्टा की पर कोई फायदा नहीं हुआ। ब्राह्मणी ने एक सपना देखा है। स्वप्न में एक देवी ने आकर उसे बताया कि तीस कोस की दूरी पर पूर्व दिशा में एक घना जंगल है जहाँ कुछ साधु संन्यासी शिव की स्तुति कर रहे हैं। शिव को प्रसन्न करने के लिए हवन कुण्ड में अपने अंग काटकर डाल रहे हैं। अगर उन्हीं की तरह राजा विक्रमादित्य उस हवन कुण्ड में अपने अंग काटकर फेंकें, तो शिव प्रसन्न होकर उनसे उनकी इच्छित चीज़ माँगने को कहेंगे। वे शिव से ब्राह्मण दम्पत्ति के लिए संतान की माँग कर सकते हैं और उन्हें सन्तान प्राप्ति हो जाएगी।
विक्रम ने यह सुनकर उन्हें आश्वासन दिया कि वे यह कार्य अवश्य करेंगे। रास्त में उन्होंने बेतालों को स्मरण कर बुलाया तथा उस हवन स्थल तक पहुँचा देने को कहा। उस स्थान पर सचमुच साधु-सन्यासी हवन कर रहे थे तथा अपने अंगों को काटकर अग्नि-कुण्ड में फेंक रहे थे। विक्रम भी एक तरफ बैठ गए और उन्हीं की तरह अपने अंग काटकर अग्नि को अर्पित करने लगे। जब विक्रम सहित वे सारे जलकर राख हो गए तो एक शिवगण वहाँ पहुँचा तथा उसने सारे तपस्विओं को अमृत डालकर ज़िन्दा कर दिया, मगर भूल से विक्रम को छोड़ दिया।
सारे तपस्वी ज़िन्दा हुए तो उन्होंने राख हुए विक्रम को देखा। सभी तपस्विओं ने मिलकर शिव की स्तुति की तथा उनसे विक्रम को जीवित करने की प्रार्थना करने लगे। भगवान शिव ने तपस्विओं की प्रार्थना सुन ली तथा अमृत डालकर विक्रम को जीवित कर दिया। विक्रम ने जीवित होते ही शिव के सामने नतमस्तक होकर ब्राह्मण दम्पत्ति को संतान सुख देने के लिए प्रार्थना की। शिव उनकी परोपकार तथा त्याग की भावना से काफ़ी प्रसन्न हुए तथा उनकी प्रार्थना स्वीकार कर ली। कुछ दिनों बाद सचमुच ब्राह्मण दम्पत्ति को पुत्र लाभ हुआ।
कृष्ण मोहन सेठ

कृष्ण मोहन सेठ छत्तीसगढ़, मध्य प्रदेश और त्रिपुरा के राज्यपाल रह चुके है।
इण्डोनेशिया के मंदिर (चाण्डि)

इंडोनेशिया में ४थी से १५वीं सदी के दौरान बने हिन्दू और बौद्ध मन्दिरों और अन्य पुण्यस्थानों को जावा भाषा में चाण्डि  कहा जाता है।  इसके अतिरिक्त प्राचीन गैर-धार्मिक निर्माण जैसे द्वार, नगरीय खंडहर और स्नान स्थानों को भी "चाण्डि" कहा जाता है। यह शब्द 'चण्डिका' (दुर्गा)  या पालि शब्द 'चेदि' (संस्कृत- चैत्य) का अपभ्रंश लगता है।

शब्दावली

'चाण्डि' शब्द सामान्यतः भारतीय मंदिरों की तरह एककक्षीय संरचनाओं के लिए प्रयुक्त किया जाता है , जिनमें द्वारमण्डप और इसके उपर पिरामिडीय शीर्ष हो।
वेंचुरी प्रभाव

किसी पाइप में द्रव का प्रवाह होने पर जहाँ पाइप पतला होता है (अर्थात जहाँ द्रव का वेग अधिक होता है) वहाँ द्रव का दाब कम हो जाता है, इसे ही वेंचुरी प्रभाव ( Venturi effect) कहते हैं। इस प्रभाव का नामकरण इटली के भौतिकविज्ञानी गिओवानी बतिस्ता वेन्चुरी (Giovanni Battista Venturi (1746–1822)) के नाम पर किया गया है।यह बरनोली के सिद्धांत पर कार्य करता है
योगवीरसिं कसाः

व्यक्तिगत जीवन

इनका जन्म नेपाल सम्बत १००६ बछलाथ्व पारु मैं हुआ था। इन के पिता का नाम चैत्यवीरसिं कसाः और माता का नाम लक्ष्मीनानि कसाः था। इनका निवास‌ क्वाछेँ, केल त्वाः, काठमाडौं मैं था। इन की धर्मपत्नी शोभालक्ष्मी थी। इनका मृत्यु नेपाल संबत १०६२ चउला मैं हुआ था।
९-२-११

९-२-११ (नौ दो ग्यारह) हिन्दी भाषा का पहला चिट्ठा है। यह आलोक कुमार द्वारा २१ अप्रैल २००३ को शुरु किया गया था। यह यूनिकोड हिन्दी में ब्लॉग बनाने का पहला प्रयास था। नौ-दो-ग्यारह एक निजी चिट्ठा था जिस पर आलोक आम तौर पर अपने हिन्दी सम्बंधी प्रयोगों के बारे में डायरी की तरह प्रविष्टियाँ लिखते थे। समय के साथ-साथ हिन्दी के अन्य चिट्ठे भी आए और इनकी सँख्या बढ़ती गई। २८ नवम्बर २००३ को आलोक ने इसे अपने डोमेन देवनागरी.नेट पर स्थानांतरित कर दिया।
विन मिन्त

प्रारम्भिक जीवन तथा शिक्षा

विन मिन्त का जन्म न्यौंग चौंग ग्राम, दानुब्यु, इरावदी मण्डल, म्यांमार में हुआ था। उनके पिता का नाम तुन किन तथा माता का नाम दाव थान है। वे रंगून आर्ट्स एण्ड साइंस विश्वविद्यालय से भूविज्ञान में विज्ञान स्नातक (बी० एस० सी०) हैं। उन्होंने चो चो से विवाह किया है और उनकी बेटी फ्यू फ्यू थिन हैं।

प्रारम्भिक राजनीतिक जीवन

अपना स्नातक पूर्ण करने के बाद वे पहले उच्च न्यायालय तथा उसके बाद म्यान्मार के सर्वोच्च न्यायालय के अधिवक्ता बने। 8888 विद्रोह में उनका नाम आने के बाद उन्हें गिरफ्तार करके कारागार भेज दिया गया।
कारागार से मुक्त होने के पश्चात उन्होंने इरावदी मण्डल की दानुब्यु निर्वाचन क्षेत्र से चुनाव लड़ा और 20,388 मत (कुल का 56%), पाकर विजय हासिल की। बाद में उनका चुनाव सेना द्वारा रद्द कर दिया गया। उन्हें कभी भी अपने क्षेत्र से प्रतिनिधित्व का अवसर नहीं मिला।
वे म्यान्मार उपचुनाव 2012 में पैथीन टाउनशिप से चुनाव जीतकर प्यीथू लुत्ताव (म्यान्मार संसद) के लिये पैथीन टाउनशिप से चुने गये तथा संसद की कानून नियम समिति के सचिव बने। उन्होंने 2016 से 2018 के मध्य म्यान्मार संसद के अध्यक्ष पद का कार्यभार संभाला।

म्यान्मार के राष्ट्रपति

21 मार्च 2018 को तिन क्याव के राष्ट्रपति पद से इस्तीफा देने के बाद मिन्त ने संसद के अध्यक्ष पद से इस्तीफा डे दिया तथा उनकी पार्टी नेशनल लीग फॉर डेमोक्रेसी ने उन्हें राष्ट्रपति पद का उम्मीद्वार घोषित कर दिया। उनके बाद संसद का अध्यक्ष पद संसद के ही उपाध्यक्ष टी खुन म्यात ने संभाला।
28 मार्च 2018 को म्यान्मार संसद ने मिन्त को देश का दसवां राष्ट्रपति चुन लिया। संसद में उन्हें कुल 636 में 403 सांसदों का समर्थन मिला।
प्रह्लाद रामशरण

प्रह्लाद रामशरण मॉरिशस के हिन्दी साहित्यकार-इतिहासकार हैं। वे त्रिभाषी (हिंदी-अंग्रेज़ी-फ्रेंच) पत्रिका 'इंद्रधनुष’ के प्रधान संपादक हैं।
हिन्दी में अब तक ४० पुस्तकें लिख चुके हैं। अपने शोध-पत्रों तथा ग्रंथों के द्वारा उन्होंने मॉरीशस के इतिहास को नए आयाम दिए हैं। उनकी पुस्तक 'मॉरिशस की लोककथाएँ’ का जर्मन तथा मराठी में अनुवाद हो चुका है। 'मॉरिशस के आदि काव्य कानन’, 'मॉरिशस के मध्यकालीन काव्य प्रसून’ तथा 'मॉरिशस का इतिहास’ उनकी चर्चित पुस्तकें हैं। उन्होंने फ्रांसीसी तथा अंग्रेज़ी भाषाओं में भी लगभग ३० पुस्तकें लिखी हैं। अपने पुरखों के देश भारत से उन्हें विशेष लगाव है।
वासुदेव दीक्षित

वासुदेव दीक्षित प्रसिद्ध वैयाकरण थे जिन्होने सिद्धान्तकौमुदी की बालमनोरमा नामक टीका लिखी।
अरिकामेडु

अरिकामेडु  पांडिचेरी से तीन किलोमीटर दक्षिण में भारत के पूर्वी समुद्रतट पर, उष्णबन्धीय कोरोमण्डल तट पर स्थित है।   अरिकामेडु भारत के तामिलनाडू राज्य का एक ऐतिहासिक स्थान है। इस जगह उत्खनन मे पुरातन कालीन रोमन चिजें मिली है।
कालका

परिचय

कालका हरियाणा प्रान्त के पंचकुला जिला का एक शहर है। यह शहर राष्ट्रीय राजमार्ग २२ पर स्थित है। यह शहर हिमालय के पाँव में, पड़ोसी प्रान्त हिमाचल प्रदेश की और जाने के लिए द्वार है।

इतिहास

इस शहर का नाम प्राचीन कालिका माता मंदिर पर है।

सड़क मार्ग

राष्ट्रीय राजमार्ग २२ पर हरियाणा के पिंजौर व हिमाचल प्रदेश के परवाणू के बीच स्थित है। 
हाल ही में राष्ट्रीय राजमार्ग २२ पर बाईपास (हिमालयन एक्सप्रेसवे) बना दिया गया है, जो पिंजौर, परवाणू तथा कालका को बाहर से ही लांघ कर निकल जाता है। अतः अंबाला या चंडीगढ़ की तरफ से कालका जाने के लिए यात्रियों को खास ध्यान रखना चाहिए पिंजौर से ठीक पहले राष्ट्रीय राजमार्ग छोड़कर बाएं मुड़ें। शिमला से आते समय परवाणू से ठीक पहले राष्ट्रीय राजमार्ग छोड़कर दाएं मुड़ें।

रेल मार्ग

निकटतम रेलवे स्टेशन - कालका
रेल मार्ग- दिल्ली कालका मुख्य रेल मार्ग, कालका शिमला नैरो गेज रेल मार्ग। कालका शिमला रेल मार्ग युनेस्कोके हेरिटेज स्थानो कि सूची में समाविष्ट है।
The Kalka Railway station is very ancient and Historical.  It is very surprising experience to visit in Train on Narrow Gauge Line of Kalka to Shimla.
When you sit in it, you will see on so many places that the train round on Hill and crossing the Tunnel।  You can see the Last compartment of Train as it is running and moving as a snake.

वायु मार्ग

निकटतम हवाई अड्डा - चंडीगढ़।

जनसांख्यिकी

२००१ की जनगणना के अनुसार - कुल जनसंख्या ___ है, पुरुष-___, महिलाएं-___।

दर्शनीय स्थल

कालिका माता मंदिर
स्थानीय बाज़ार में मिट्टी, चीनीमिट्टी (सिरेमिक्स) आदि की कलाकृतियों की दुकानें देखने लायक हैं।